भारतीय सिनेमा के सौ वर्ष
1931 में आर्देशिर ईरानी ने भारत की पहली सवाक फिल्म आलम आरा का प्रदर्शन किया। उसी साल तमिल की पहली सवाक फिल्म कालिदास और तेलुगु की सवाक फिल्म भक्त प्रह्लाद का प्रदर्शन किया गया। न्यू थिएटर्स ने बंगला में चंडीदास फिल्म का निर्माण 1932 में किया था। इसके बाद भारत की कई भाषाओं में सवाक फिल्मों के निर्माण की प्रक्रिया तेजी से शुरू हो गई। मूक फिल्मों के पूरे दौर में अधिकतर फिल्में या तो पौराणिक या धार्मिक या ऐतिहासिक कथाओं पर आधारित होती थीं। कुछ फिल्में अरब, यूरोप आदि की लोकप्रिय कहानियों पर भी बनी थीं। लेकिन सामाजिक विषयों पर फिल्मों का निर्माण बहुत ही कम हुआ। मूक सिनेमा में ही बाबूराव पेंटर जैसे फिल्मकार उभर चुके थे, जिनके लिए सिनेमा सिर्फ मनोरंजन का माध्यम नहीं था बल्कि वह सामाजिक संदेश देने का माध्यम भी था। 1930 और 1940 के दशक में मराठी और हिंदुस्तानी फिल्मों को ऊंचाइयों की ओर ले जाने वाले एस. फत्तेलाल, विष्णुपंत दामले और वी. शांताराम इन्हीं बाबूराव पेंटर की देन थे। भारतीय सिनेमा में यथार्थवाद की शुरुआत का श्रेय बाबूराव पेंटर को जाता है।
सकर पंच
सकर पंच () २०११ में बनी अमरीकी एक्शन-फंतासी फ़िल्म है जिसका निर्देशन ज़ैक स्नायडर द्वारा किया गया। यह स्नाइडर की पहली फ़िल्म है जों खुद के कथानक पर बनी है। फ़िल्म में एमेली ब्राउनिंग, एबी कोर्निश, जेना मलोन, वनेसा ह्युजंस, जेमी चग, कार्ला गुगिनो और ऑस्कर आइसेक मुख्य भूमिका में है। कहानी एक औरत की कल्पना को दर्शाती है जों एक पागलखाने में भर्ती की जाती है और वहां से बच निकलने की योजना बनाती है।